CELEX: 62015CA0096
Language: et
Date: 2016-06-16 00:00:00
Title: Kohtuasi C-96/15: Euroopa Kohtu (kolmas koda) 16. juuni 2016. aasta otsus (Tribunal de grande instance de Nanterre’i eelotsusetaotlus – Prantsusmaa) – Saint Louis Sucre, varem Saint Louis Sucre SA versus Directeur général des douanes et droits indirects (Eelotsusetaotlus — Põllumajandus — Suhkur — Toodangumaksud — Õigus tagasimaksele — Laos olev eksportimata suhkur — Alusetu rikastumine — Ettevõtlusvabadus — Arvutusmeetod)

22.8.2016   
            
            
               ET
            
            
               Euroopa Liidu Teataja
            
            
               C 305/8
            
         Euroopa Kohtu (kolmas koda) 16. juuni 2016. aasta otsus (Tribunal de grande instance de Nanterre’i eelotsusetaotlus – Prantsusmaa) – Saint Louis Sucre, varem Saint Louis Sucre SA versus Directeur général des douanes et droits indirects
   (Kohtuasi C-96/15) (1)
   
   ((Eelotsusetaotlus - Põllumajandus - Suhkur - Toodangumaksud - Õigus tagasimaksele - Laos olev eksportimata suhkur - Alusetu rikastumine - Ettevõtlusvabadus - Arvutusmeetod))
   (2016/C 305/11)
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de grande instance de Nanterre
   
      Põhikohtuasja pooled
   
   
      Hageja: Saint Louis Sucre, varem Saint Louis Sucre SA
   
      Kostja: Directeur général des douanes et droits indirects
   
      Resolutsioon
   
   
               1.
            
            
               Nõukogu 19. juuni 2001. aasta määruse (EÜ) nr 1260/2001 suhkrusektori turgude ühise korralduse kohta artikli 15 lõikeid 2 ja 8 tuleb tõlgendada nii, et need ei anna suhkrutootjale õigust saada tagasi 30. juunil 2006. aastal laos olnud A- ja B-kvoodi alusel toodetud suhkrukoguste eest tasutud toodangumakse, kuna nõukogu 20. veebruari 2006 aasta määrusega (EÜ) nr 318/2006 suhkrusektori turgude ühise korralduse kohta ei pikendatud toodangumaksude süsteemi pärast nimetatud kuupäeva.
            
         
               2.
            
            
               Ei esine ühtki asjaolu, mis võiks mõjutada nõukogu 2. detsembri 2013. aasta määruse (EL) nr 1360/2013 (millega kehtestatakse suhkrusektori toodangumaksud turustusaastateks 2001/2002, 2002/2003, 2003/2004, 2004/2005, 2005/2006, turustusaastate 2001/2002 ja 2004/2005 suhtes kehtestatava lisamaksu arvutamiseks vajalik koefitsient ning summa, mille suhkrutootjad peavad maksma suhkrupeedimüüjatele maksu maksimumsumma ja tasutava maksusumma vahe tõttu turustusaastate 2002/2003, 2003/2004 ja 2005/2006 eest) kehtivust.
            
         
      (1)  ELT C 146, 4.5.2015.